Ameerika Ühendriikide osariigis New Jerseys päästsid kolm politseinikku teeäärsesse äravoolurenni kinni jäänud pardipojad.
New Jersey elanik Harris Pogust oli väljumas apteegist, kui märkas äravoolurenni lähedusse kogunenud inimesi, vahendas Storytrender. Nimelt olid sinna kinni jäänud pardipojad, kellele kutsus Pogust kiirelt abi. Pogusti sõnul jalutas pardipoegade ema äravoolurenni juures rahutult ringi ja otsis enda poegasid.